Հանդիպման ժամանակ միգրացիայի հարցերով փորձագետ Տաթևիկ Բեժանյանը խոսեց միգրացիոն հոսքերից և այն ծնող խնդիրներից: Ներկայացրեց, ով է աշխատանքային միգրանտը, փախստականը, ապաստան հայցողը: Համընդհանուր նկարագիր տվեց, թե ինչ է արտաքսումը, ռեադմիսիան, ինչպես նաև խոսեց շենգենյան համաձայնագրի մասին: Մեկնաբանեց արտերկիր մեկնած ՀՀ քաղաքացու գործողությունների հաջորդականությունը՝ տվյալ երկրում իրավական կարգավիճակ ձեռք բերելու համար: Հատուկ կերպով առանձնացրեց, թե ինչ պետք է իմանա ՀՀ քաղաքացին ՌԴ մեկնելիս և ինչ փաստաթղթեր են անհրաժեշտ ՀՀ քաղաքացուն` ՌԴ-ում աշխատելու համար: Հղումներ կատարեց նաև մուտքի և ելքի վիզաների ձեռք բերման, դրանց ժամկետների թարմացման մեխանիզմների մասին: